b'\n_START_ARTICLE_\nBizacena\n_START_PARAGRAPH_\nBizacena (lat. Byzacena), starorimska provincija na podru\xc4\x8dju sjeverne Afrike odnosno na teritoriju dana\xc5\xa1njeg Tunisa. Osnovao ju je rimski car Dioklecijan kad je podijelio provinciju Afriku na tri manje: Zeugitanu na sjeveru, kojom je vladao prokonzul i koju se nazivalo Proconsularis kao staru provinciju Africu Proconsularis od koje je i nastala, Byzacenu i Tripolitaniju na jugu._NEWLINE_Polo\xc5\xbeajem je odgovarala dana\xc5\xa1njoj tuni\xc5\xa1koj regiji Sahel._NEWLINE_Grad Hadrumetum (dana\xc5\xa1nja Sousse) je postao glavnim gradom novoutemeljene provincije, \xc4\x8diji upravitelj je bio u rangu consularisa. U tom je razdoblju Byzacena bila drugim va\xc5\xbenim gradom, iza Kartage, koja je bila najva\xc5\xbeniji grad u rimskoj Africi.'